Subject: TÄHTIS: Küberturvalisuse töötoa korraldamine Kohtla-Järvel
From: "Vitali Ljubimov" <[email-masked]>
To: "Justiits- ja Digiministeerium" <[email-masked]>
Date: Thu, 8 Jan 2026 10:20:25 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere päevast!

Soovime korraldada Kohtla-Järvel (Järve linnaosas) küberturvalisuse
töötoa, et tutvustada seda teemat ka meie linna elanikele.

Kohtla-Järvel on 2027. aastani käimas lõimumisprojekt koostöös Eesti
Linnade ja Valdade Liiduga. Tegemist on projektiga „Kohalike omavalitsuste
toetamine lõimumise, sealhulgas kohanemise teenuste pakkumisel“, mida
rahastatakse Euroopa Sotsiaalfond+ vahenditest ja riiklikust
kaasfinantseeringust.

Projekti raames korraldan sihtrühmadele erinevaid kasulikke üritusi,
sealhulgas töötubasid.

Projekti sihtrühmad on täisealised Kohtla-Järve linna elanikud, eelkõige:
• uussisserändajad
• erineva keele- ja kultuuritaustaga inimesed
• tagasipöördujad

Soovime korraldada küberturvalisuse töötoa järgmistel tingimustel:
Aeg: jaanuari lõpp (vahemikus 27.–29.01) või veebruarikuu algus

Kestus: umbes 2,5 tundi (koos pausiga)

Teemad:

• turvaline arvutikasutus

• küberturvalisus ja sotsiaalmeedia (sh deepfake’id, tagurpidi pildiotsing
– nt TinEye; HeyGen, turvalised paroolid jms)

• pettused ja petuskeemid (kahtlased e-kirjad, kõned, lingid, SMS-id)

Ürituse keel: vene

Ruum koos projektori ja ekraaniga: jah

Catering meie poolt: jah

NB! Lõimumisprojekti üritustel osalevad peamiselt Ukrainast pärit
sõjapõgenikud. Seetõttu on oluline, et töötuba toimuks vene keeles ning et
info oleks esitatud lihtsas ja selges keeles, arvestades osalejate pigem
madalat digioskuste taset.

Palun andke teada, kas teil oleks võimalik sellist töötuba läbi viia ning
kas see oleks meile tasuline või tasuta. Samuti oleme avatud teie
ettepanekutele töötoa sisu ja vormi osas.

Lugupidamisega

Vitali Ljubimov

Projektijuht

Kohtla-Järve Linnavalitsus

 <http://www.kohtla-jarve.ee/> www.kohtla-jarve.ee

30395, Keskallee 19, Kohtla-Järve

Tel. 5885 3534

E-post:  <mailto:[email-masked]> [email-masked]